cyanic-selkie/wikianc huggingface dataset:
एसोसिएट अंतरराष्ट्रीय क्रिकेट 2020
2020 महिला ट्वेंटी 20 एशिया कप क्वालीफायर
कोविड-19 महामारी के कारण इस टूर्नामेंट को स्थगित कर दिया गया था।
2020 आईसीसी टी 20 विश्व कप अमेरिका क्वालिफायर
कोविड-19 महामारी के कारण इस टूर्नामेंट को स्थगित कर दिया गया था।
2020 आईसीसी टी 20 विश्व कप यूरोप क्वालीफायर ए
कोविड-19 महामारी के कारण इस टूर्नामेंट को स्थगित कर दिया गया था।
2020 आईसीसी टी 20 विश्व कप यूरोप क्वालीफायर बी
कोविड-19 महामारी के कारण इस टूर्नामेंट को स्थगित कर दिया गया था।
2020 आईसीसी टी 20 विश्व कप यूरोप क्वालिफायर सी
कोविड-19 महामारी के कारण इस टूर्नामेंट को स्थगित कर दिया गया था।
चार्ल्स ब्रेडलॉफ
चार्ल्स ब्रेडलॉफ (26 सितम्बर 1833 - 30 जनवरी 1891) एक राजनैतिक कार्यकर्ता एवं उन्नीसवीं शताब्दी इंग्लैंड के एक बहुचर्चित नास्तिक थे। उन्होंने 1866 में नेशनल सेक्युलर सोसाइटी की स्थापना की.
प्रारंभिक जीवन
ब्रेडलॉफ का जन्म लन्दन के पूर्वी हिस्से में बसे हॉक्सटन नामक क्षेत्र में हुआ। उनके पिता एक विधिवक्ता के यहाँ लिपिक थे। 11 वर्ष की आयु में उन्होंने स्कूल त्याग कर पहले एक छोटे-मोटे काम करने वाले लड़के और फिर एक कोयला व्यापारी के यहाँ लिपिक के रूप में कार्य किया। तत्पश्चात, एक स्कूल में रविवार अध्यापक के रूप में कार्य करते हुए उनका ध्यान एंग्लिकन चर्च के 39 लेखों और बाइबल के बीच स्पष्ट विसंगतियों की ओर खिंचता चला गया और वे विचलित हो गए। जब उन्होंने अपनी चिंता प्रकट की तब स्थानीय पादरी जॉन ग्राहम पारकर ने उनका समर्थन करने की बजाय उन्हें नास्तिक करार देते हुए अध्यापन कार्य से निलंबित कर दिया. यही नहीं, उन्हें अपने पारिवारिक घर से भी निकाल दिया गया। अंततः उन्हें रिचर्ड कार्लाइल की विधवा एलिज़ाबेथ शार्पल्स कार्लाइल के यहाँ संरक्षण प्राप्त हुआ, जिन्हें थामस पेन के बहु चर्चित लेख द एज ऑफ रीज़न को छापने के कारण बंदी बनाया गया था। शीघ्र ही ब्रेडलॉफ जार्ज हॉलिओक के संपर्क में आ गए, जिन्होंने ब्रेडलॉफ का एक नास्तिक के रूप में पहला सार्वजनिक अभिभाषण आयोजित करवाया. मात्र 17 वर्ष की आयु में उन्होंने अपनी प्रथम पुस्तिका प्रकाशित की जिसका शीर्षक था 'अ फ्यू वर्ड्स ऑन द क्रिश्चियन क्रीड '. जीवन यापन के लिए उन्होंने साथी मुक्त विचारकों से आर्थिक सयाहता लेना स्वीकार नहीं किया तथा सेवंथ ड्रगून गार्ड्स में एक सैनिक के रूप में नौकरी कर ली. उनको आशा थी की उनकी नियुक्ति भारत में हो जायेगी जहाँ वे अच्छा धन अर्जित कर पायेंगे. परन्तु उनकी नियुक्ति डब्लिन में हो गयी। इसी बीच 1853 में उनसे संबद्ध एक वृद्ध महिला ने मरते समय उनके नाम बड़ी विरासत कर दी. ब्रेडलॉफ ने उस धन का प्रयोग सेना से मुक्ति पाने के लिए किया।
सक्रियता एवं पत्रकारिता
1853 में ही ब्रेडलॉफ लन्दन लौट आये और एक विधिवक्ता के यहाँ लिपिक के रूप में कार्य आरम्भ किया। इस समय तक वे एक प्रबुद्ध मुक्त विचारक के रूप में स्थापित हो चुके थे और खाली समय में धर्म निरपेक्ष विचारधारा पर लेख लिखने लगे थे। अपने नियोक्ता विधिवक्ता की प्रतिष्ठा बचाने के लिए वे अपने लेखों पर केवल अपना नया उपनाम 'आईकोनोक्लास्ट' ही प्रयोग करते. समय के साथ उनकी ख्याति कई उन्मुक्त और उग्र विचारधारा वाले संगठनों में होने लगी, जिनमें रिफॉर्म लीग, लैंड लॉ रिफॉर्मर्स और सेक्युलरिस्ट्स प्रमुख हैं। 1858 से वे लन्दन सेक्युलर सोसाइटी के अध्यक्ष रहे हैं। 1860 में वे धर्म निरपेक्ष समाचार पत्र द नेशनल रिफॉर्मर के संपादक बने और 1866 में नेशनल सेक्युलर सोसाइटी के सह संस्थापक बने, जिसमें एनी बेसेंट उनकी निकट सहयोगी थीं। 1868 में रिफॉर्मर के विरुद्ध ब्रिटिश सरकार ने ईश निंदा एवं राज द्रोह का मुकद्दमा चलाया। ब्रेडलॉफ यद्यपि सभी आरोपों से मुक्त हो गए परन्तु यह विवाद न्यायालयों एवं प्रेस में देर तक चर्चित रहा. एक दशक उपरांत, 1876 में, ब्रेडलॉफ तब पुनः विवादों में घिर गए जब एनी बेसेंट के साथ मिलकर उन्होंने अमरीकी लेखक चार्ल्स नॉल्टन के जन्म दर नियंत्रण का समर्थन करने वाले लेख को पुनः प्रकाशित करने का प्रयास किया। 'द फ्रूट्स ऑफ फिलोसोफी या द प्राईवेट कम्पेनियन ऑफ यंग मैरीड पीपल ' शीर्षक वाले इस लेख के पहले ब्रिटिश प्रकाशक को अश्लीलता के लिए पहले ही सजा मिल चुकी थी। दोनों पर 1877 में मुकद्दमा चला और चार्ल्स डार्विन ने उनके पक्ष में प्रमाण देने से इनकार कर दिया. दोनों को 6 माह के कारावास और आर्थिक दंड की सजा सुनाई गई परन्तु 'कोर्ट ऑफ अपील' ने सजा यह कहते हुए निरस्त कर दी कि उनका अपराध पूर्णतया सिद्ध नहीं होता.
राजनीति
ब्रेडलॉफ कर्मचारी संगठनों, प्रजातंत्र एवं महिला शक्ति के प्रबल समर्थक थे और समाजवाद के प्रखर विरोधी. उनका समाजवाद का विरोध कई विरोधाभास उत्पन्न करता था। कई धर्म निरपेक्ष विचारक जो समाजवाद के प्रति आकर्षित हुए, केवल इस लिए धर्म निरपेक्ष आन्दोलन को त्याग गए क्योंकि इसमें अब ब्रेडलॉफ के उदार व्यक्तिवाद का चलन था। ब्रेडलॉफ ने आयरलैंड के स्वशासन एवं फ्रांस-प्रशिया युद्ध में फ्रांस का समर्थन किया। वे भारत में भी प्रबल दिलचस्पी रखते थे।
संसद
1880 में ब्रेडलॉफ नॉर्थम्प्टन से संसद सदस्य निर्वाचित हुए. पद और निष्ठा की शपथ लेने के बजाय उन्होंने स्पष्ट वचन बोलने का अधिकार माँगा, परन्तु उन्हें अनुमति नहीं दी गयी। लार्ड रेंडोल्फ चर्चिल ने सदन के कंज़र्वेटिव सदस्यों को उनके विरुद्ध उकसाने में प्रमुख भूमिका अदा की.
तत्पश्चात ब्रेडलॉफ ने शपथ 'मैटर ऑफ फ़ार्म' रूप में लेने की पेशकश की, परन्तु उसे भी संसद ने अस्वीकार कर दिया. इस प्रकार उन्होंने प्रभावी रूप से अपनी सदस्यता स्वतः ही समाप्त कर ली, क्योंकि संसद में स्थान ग्रहण करने से पूर्व शपथ ग्रहण आवश्यक होता था। इसके बाद भी उन्होंने सभा में अपना स्थान ग्रहण करने का प्रयास किया, जिस पर उन्हें अंशकाल के लिए संसद के घंटा घर में बंदी बना लिया गया। उनकी सीट को रिक्त घोषित कर उस पर पुनः मतदान की घोषणा कर दी गयी। विवाद में वृद्धि होती गयी और इस बीच ब्रेडलॉफ निरंतर 4 बार नॉर्थम्प्टन से ही निर्वाचित हो कर संसद में पहुंचे। उनके प्रबल समर्थकों में विलियम एवर्ट ग्लेडस्टोन, टी.पी. ओ'कानर एवं जॉर्ज बरनार्ड शॉ प्रमुख थे, साथ ही वे हज़ारों गुमनाम लोग जिन्होंने एक याचिका पर हस्ताक्षर किये. उनकी सदस्यता के प्रखर विरोधियों में कंजरवेटिव पार्टी, कैंटरबरी के आर्चबिशप तथा चर्च ऑफ इंग्लैंड व रोमन कैथोलिक चर्च की प्रमुख हस्तियाँ शामिल थीं।
एक बार तो ब्रेडलॉफ को सदन से सुरक्षा कर्मियों द्वारा बलपूर्वक निष्कासित भी किया गया। 1883 में उन्होंने फिर संसद में अपना स्थान ग्रहण करने की चेष्टा की और तीन बार मत भी डाला, मगर उनका मत अवैध घोषित कर उनपर 1500 पौंड का जुरमाना लगा दिया गया। उनकी सदस्यता मान्य करने का विधेयक संसद के पटल पर असफल हो गया।
1886 में अंततः ब्रेडलॉफ को शपथ लेने की अनुमति मिल ही गयी, परन्तु इसमें संसद शपथ अधिनियम के उल्लंघन की समस्या थी। 1888 में, दो वर्ष उपरांत, उन्होंने नया शपथ अधिनियम लागू करने में सफलता प्राप्त की. जिसमें सदन के दोनों भागों के सदस्यों की सदस्यता की अभिपुष्टि के मूल अधिकार की व्यवस्था की गयी। साथ ही इस कानून में नागरिक और आपराधिक मामलों से जुड़े कुछ तथ्यों पर स्पष्टीकरण दिया गया। (1869 और 1870 के साक्ष्य अधिनियम संशोधन असंतोषजनक साबित हो गए थे हालांकि वे कई लोगों को राहत देते थे जो अन्यथा वंचित रह जाते). ब्रेडलॉफ ने 1888 की लन्दन मैचगर्ल्स हड़ताल का भी सदन में विशेष वर्णन किया।
मरणोपरांत
ब्रेडलॉफ की शव यात्रा में लगभग 3000 लोग एकत्रित हुए. उनमें 21 वर्षीय युवा मोहन दास गाँधी भी शामिल थे।  उन्हें ब्रुकवुड शवगृह में दफनाया गया। एबिन्ग्टन स्क्वायर, नॉर्थम्प्टन में आज भी एक चौरस्ते पर उनका पुतला लगा है। उनके जन्म दिवस पर उनको आज भी याद किया जाता है। परन्तु सामान्य दिनों पर उनके पुतले की अंगुली पश्चिम दिशा में नॉर्थम्प्टन नगर की ओर संकेत करती प्रतीत होती है। यद्यपि उस अंगुली को कई बार शरारती तत्वों द्वारा तोड़ा गया और फिर बनाया गया, ऐसा प्रतीत होता है मानो आज भी ब्रेडलॉफ अपने विरोधियों पर दोषारोपण कर रहे हों. कई विख्यात स्थान आज उनके नाम से सुशोभित हैं जैसे ब्रेडलॉफ फील्ड्स नेचर रिज़र्व्स, द चार्ल्स ब्रेडलॉफ पब एवं नॉर्थम्प्टन विश्वविद्यालय में चार्ल्स ब्रेडलॉफ हॉल.
लिम्बुर्गियाई विकिपीडिया
लिम्बुर्गियाई विकिपीडिया विकिपीडिया का लिम्बुर्गियाई भाषा का संस्करण है। यह दिसंबर २००४ में आरंभ किया गया था। २७ मई, २००९ तक इस विकिपीडिया पर लेखों की संख्या ४,६५०+ है और यह विकिपीडिया का ११२वां सबसे बड़ा संस्करण है।
दक्षिणीकाली
दक्षिणकाली एक नगर पालिका काठमांडू जिला प्रदेश संख्या ३ नेपाल में है जिसे 2 दिसंबर 2014 को विलय करके स्थापित किया गया था। पूर्व ग्राम विकास समितियां चाल्नाखेल, छिमाले, शेषनारायण, सोखेल, टल्कु डुडेचौर और पुराना -दक्षिणकाली. नगरपालिका के नाम का अर्थ है 'दक्षिणी काली' और कई सदियों पुराने मंदिर परिसर को संदर्भित करता है जो आसपास के क्षेत्र में स्थित है।
जनसंख्या
एघारौँ राष्ट्रिय जनगणना २०६८ के अनुसार दक्षिणकाली नगरपालिका की कुल जनसंख्या 24,297 है।.
अरुणाचल पूर्व लोक सभा निर्वाचन क्षेत्र
अरुणाचल पूर्व लोक सभा निर्वाचन क्षेत्र भारत के अरुणाचल प्रदेश राज्य का एक लोक सभा निर्वाचन क्षेत्र है।
विधानसभा क्षेत्र
वर्तमान में, अरुणाचल पूर्व लोकसभा निर्वाचन क्षेत्र में 27 विधानसभा खंड शामिल हैं, जो कि  टुटिंग यिंगकिओग,  पंगिन,  नारी-कोउ,  पासीघाट पश्चिम,  पासीघाट पूर्व,  मीबो,  मरियंग-गीकू,  अनीनी,  डंबुक,  रोइंग,  तेजू,  ह्युलियांग,  [चौमाम,  नैमसाई,  लेकांग,  बोरदम्स-दिव्यम,  मियाओ, (विधानसभा निर्वाचन क्षेत्र) | नामपोंग,  चांगलांग दक्षिण,  चांगलांग उत्तर,  नामसांग,  खोंसा पूर्व,  खोंसा पश्चिम,  बोरदुरिया-बागापानी,  कनुबरी,  लोंडिंग-पुमाओ और  पोंगचो-वक्का.
वीणा
वीणा भारत के लोकप्रिय वाद्ययंत्र में से एक है जिसका प्रयोग प्राय: शास्त्रीय संगीत में किया जाता है।
वीणा सुर ध्वनिओं के लिये भारतीय संगीत में प्रयुक्त सबसे प्राचीन वाद्ययंत्र है। समय के साथ इसके कई प्रकार विकसित हुए हैं (रुद्रवीणा, विचित्रवीणा इत्यादि)। किन्तु इसका प्राचीनतम रूप एक-तन्त्री वीणा है। कुछ लोग कहते हैं मध्यकाल में जनाब अमीर खुसरो दहलवी ने सितार की रचना वीणा और बैंजो (जो इस्लामी सभ्यताओं में लोकप्रिय था) को मिलाकर किया, कुछ इसे गिटार का भी रूप बताते हैं। इसके इतिहास के बारे में अनेक मत हैं किंतु अपनी पुस्तक भारतीय संगीत वाद्य में प्रसिद्ध विचित्र वीणा वादक डॉ लालमणि मिश्र ने इसे प्राचीन त्रितंत्री वीणा का विकसित रूप सिद्ध किया। सितार पूर्ण भारतीय वाद्य है क्योंकि इसमें भारतीय वाद्योँ की तीनों विशेषताएं हैं। वीणा वस्तुत: तंत्री वाद्यों का सँरचनात्मक नाम है। तंत्री या तारों के अलावा इसमें घुड़च, तरब के तार तथा सारिकाएँ होती हैं।
सामान्य तौर पर इसमें चार तार होते हैं और तारों की लंबाई में किसी प्रकार का विभाजन (fret) नहीं होता (जबकि सितार में विभाजन किया जाता है)। इस कारण वीणा प्राचीन संगीत के लिये ज्यादा उपयुक्त है। वीणा में तारों की कंपन एक गोलाकार घड़े से तीव्रतर होती है तथा कई आवृत्ति ("frequency") की ध्वनियों के मिलने से "harmonic" ध्वनि का जनन होता है। सुरवाद्य होने के लिये ऐसी ध्वनियाँ आवश्यक हैं। विचित्र वीणा से प्रभावित हो कई कलाकार इसके आकार को छोटा करने का प्रयास कर चुके हैं किन्तु उससे ध्वनि का गाम्भीर्य भी परिवर्तित हो जाता है। गिटार को कुछ परिवर्तनों के साथ भारतीय सन्गीत हेतु उपयुक्त बना विश्वमोहन भट्ट उसे मोहन वीणा के नाम से प्रचलित कर चुके हैं यद्यपि यह चौकोर सपाट ब्रिज के अभाव में वीणा की अवधारणा पूरी नहीं करता। यह कमी रन्जन वीणा पूरी करती है।
सांस्कृतिक परिपेक्ष्य में वीणा
एक पौराणिक कथा के अनुसार वीणा का सृजन स्वयं भगवान शिव ने पार्वती देवी के रूप को समर्पित करते हुए किया था। कई बार नारीत्व के सौंदर्य के प्रसंग में भी वीणा का उल्लेख होता है। ताज्जुब नहीं कि वीणा कन्याओं के नाम के लिये बड़ा लोकप्रिय नाम रहा है। वैदिक साहित्य में वीणा का उल्लेख बारंबार संगीत के संदर्भ में होता है। मध्यकाल तक भी विभिन्न कलात्मक कृतियों में वीणा को शास्त्रीय संगीत से जोड़ा जाता रहा। उत्तर भारत में वीणा का स्थान प्रायः सितार ने लिया किंतु दक्षिण भारत में वीणा आज तक लोकप्रिय माना जा सकता है।
हिन्दुओं में ज्ञान व प्रायः संगीत की देवी सरस्वती को तकरीबन हमेशा ही वीणा के साथ दिखाया जाता है। सरस्वती देवी की प्रसिद्ध वन्दना में उन्हें वीणावरदंडमंडितकरा से संबोधित किया जाता है।
डेरा ग़ाज़ी ख़ान
डेरा ग़ाज़ी ख़ान नगर सिंध नदी से 11 किमी0 पूर्व दिशा में तथा मुल्तान नगर से 77.5 किमी0 पश्चिम, दक्षिण-पश्चिम में स्थित है। नगर की स्थापना एक बलूची सरदार के पुत्र गाजी खाँ ने 15 वीं शताब्दी के अंतिम काल में की थी। नगर का अधिकांश सन्‌ 1908-09 में सिंध नदी की बाढ़ से वह गया था और उसी के समीप वर्तमान नगर स्थापित हुआ। यह इस क्षेत्र की कृषिगत उपज का व्यापारिक केंद्र है। यहाँ रुई साफ करने तथा खाद्य सामग्री तैयार करने के कार्य और घरेलू उद्योग महत्वपूर्ण हैं। यहाँ एक कला विद्यालय है। नागरिकों में अधिकांश बलूची मुसलमान हैं।
स्थिति
हाँलांकि यह पाकिस्तानी पंजाब का हिस्सा है लेकिन भौगोलिक रूप से पाकिस्तान का केन्द्रीय जिला है। यहाँ से ख़ैबर पख़्तूनख़्वा, सिंध और बलूचिस्तान सटे हुए हैं।
बुडाली, पिथौरागढ (सदर) तहसील
बुडाली, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
ज़िमचुंग
ज़िमचुंग (Zimchung) भारत के सिक्किम राज्य के उत्तर सिक्किम ज़िले में स्थित एक गाँव है।
बेरीबेरी
बेरीबेरी (beriberi) विटामिन बी1 की कमी से उत्पन्न कुपोषणजन्य रोग है। इसे पॉलिन्यूराइटिस इंडेंमिका, हाइड्रॉप्स ऐस्थमैटिक्स, काके, बारबियर्स आदि नामों से भी जानते हैं। बेरी-बेरी का अर्थ है - "चल नहीं सकता"। संसार के जिन क्षेत्रों में चावल मुख्य आहार है, उनमें यह रोग विशेष रूप से पाया जाता है।
इस रोग की विशेषताएँ हैं :
रोग कारण
विटामिन वर्ग में बी1 तंत्रिकाशोथ अवरोधी होता है और यह उसना चावल, कुटे और पालिश किए चावल में कम पाया जाता है। मशीन से पॉलिश करने में भूसी के साथ चावल के दाने का परिस्तर और अंकुर भी निकल जाता है और इसी भाग में बी1 प्रचुर मात्रा में होता है। पालिश किया चावल, सफेद आटा और चीनी में विटामिन बी1 नहीं होता। मारमाइट खमीर, अंकुरित दालों, सूखे मेवों और बीजों में बी1 बहुत मिलता है। अब संश्लिष्ट बी1 भी प्राप्य है। बी1 से शरीर में को-कार्बोक्सिलेज बनता है, जो कार्बोहाइड्रेट के चयापचय में उत्पन्न पाइरूविक अम्ल को ऑक्सीकरण द्वारा हटाता है। रक्त तथा ऊतियों में पाइरूविक अम्ल की मात्रा बढ़ने पर बेरीबेरी उत्पन्न होता है। यह बात रक्त में इस अम्ल की मात्रा जाँचने से स्पष्ट हो जाती है। इसकी सामान्य मात्रा 0.4 से 0.6 मिलीग्राम प्रतिशत है, जबकि बेरी बेरी में यह मात्रा बढ़कर 1 से 7 मिलिग्राम प्रतिशत तक हो जाती है। इस दशा में यदि पाँच मिलीग्राम बी1 दे दिया जाए, तो 10 से 15 घंटे में अम्ल की मात्रा घटकर समान्य स्तर पर आ जाती है। बी1 का अवशोषण शीघ्र होता है और सीमित मात्रा में यकृत, हृदय तथा वृक्क में इसका संचय होता है। इसी कारण कमी के कुछ ही सप्ताह बाद रोग उत्पन्न होता है।
इतिहास
एशिया में जहाँ पालिश किया हुआ सफेद चावल (छिलके के नीचे का पतला, लाल छिलका हटाया हुआ चावल) खाने की प्रथा थी वहाँ यह रोग आमतौर पर मौजूद रहता था। सन् १८८४ में ब्रितानी जलसेना में प्रशिक्षित तकाकी कानेहिरो नामक एक जापानी डाक्टर ने यह पाया कि जो लोग चावल खाते हैं उन्हें यह रोग अधिक था जबकि पश्चिम के देशों के नाविकों (जो चावल के बजाय अन्य चीजें खाते थे) को यह बहुत कम होता था।
विकृति
आर्द्र बेरीबेरी में ग्रहणी और आमाशय के निम्न भाग की श्लैश्मिक कला में तीव्र रक्तसंकुलता होती है और कभी-कभी इससे छोटे-छोटे रक्तस्त्राव भी होते हैं। परिधितंत्रिकाओं में अपकर्ष होता है। हृदय की मांसपेशियों में अपकर्षी परिवर्तन दिखाई पड़ते हैं, विशेषकर दाईं ओर जहाँ वसीय अपकर्ष होता है। अपकर्ष के कारण यकृत का रूप जायफल सा हो जाता है। कोमल ऊतकों में शोथ तथा सीरस गुहाओं में निस्सरण होता है।
लक्षण
विटामिन बी1 की क्षीणता आरंभ होने के दो तीन मास बाद बेरी बेरी के लक्षण प्रकट होते हैं : बहुतंत्रिकाशोथ, धड़कन के दौरे, दु:श्वास तथा दुर्बलता। रोग जिस तंत्रिका को पकड़ता है उसी के अनुसार अन्य लक्षण प्रकट होते हैं। बेरीबेरी बार-बार हो सकती है।
प्रकार
(1) सूक्ष्म (ऐंबुलेटरी) : इसमें रोगी सचल रहता है। पैर सुन्न होना, विभिन्न स्थलों का संवेदनाशून्य होना तथा जानु झटके में कमी इसके लक्षण हैं और आहार में बी1 युक्त भोजन का समावेश होने से रोग गायब हो जाता है।
(2) तीव्र विस्फोटक बेरी बेरी : यह सहसा आरंभ होती है। भूख बंद हो जाती है, उदर के ऊपरी भाग में कष्ट, मिचली, वमन, पैरों के सामने के हिस्से में संवेदनशून्यता और विकृत संवेदन, संकुलताजन्य हृदय विफलता, पक्षाघात और तीव्र हृदयविफलता के कारण कुछ घंटों से लेकर कुछ ही दिनों तक के अंदर मृत्यु।
(3) उपतीव्र या आर्द्र बेरी बेरी : इसमें विकृत संवेदन, हाथ में भारीपन, जानु झटके में आरंभ में तेजी और तब शिथिलता या पूर्ण रूप से अभाव। पिंडली में स्पर्शासह्यता, संवेदना का कुंद होना, अतिसंवेदन या संवेदनशून्यता, दुर्बलता, उठकर खड़े होने की असमर्थता, पैरों पर शोथ, दु:श्वास, श्वासाल्पता, धड़कन आदि लक्षण होते हैं।
(4) जीर्ण या शुष्क बेरी बेरी : इसमें शोथ नहीं होता, पाचन की गड़बड़ी भी नहीं मिलती, पर मांसपेशियाँ दुर्बल होकर सूखने लगती हैं। हृदय में क्षुब्धता, हाथ पैर में शून्यता, पिंडली में ऐंठन और पैर बर्फ से ठंढे रहते हैं। बैठने पर उठकर खड़ा होना कठिन होता है। वैसे पैर की एंडी झूला जा सकती है, या बड़े ऊँचे डग की चाल हो जाती है।
(5) बच्चों की बेरी बेरी : माता में बी1 के अभाव से।
(7) सहयोग बेरी बेरी : सर्वविटामिनहीनता या व्यापक पोषणहीनता-जन्य रोगों में इसका भी हिस्सा रहता है।
निदान
लक्षणों, पोषण के इतिहास, सावधानी से रोगी की परीक्षा एवं मूत्र में विटामिन बी1 की मात्रा देखकर, इसका निदान किया जाता है।
उपचार
बेरीबेरी न हो, इसके लिए उचित पोषण तथा बेरी बेरी जनक रुग्णावस्थाओं में अतिरिक्त मात्रा में बी1 देना आवश्यक है। चिकित्सा है, बी1 के अभाव की पूर्ति और इसके लिए रवेदार विटामिन बी1 के इंजेक्शन लगाते हैं। तीव्र तथा उपतीव्र रूपों में यदि उचित मात्रा में आत्रेतर, रवेदार विटामिन बी1 रोग की प्रारंभिक अवस्था में दिया जाए, तो लाभ होता है, पर जीर्ण बेरी बेरी का उपचार उतना संतोषजनक नहीं है।
लिंगला विकिपीडिया
लिंगला विकिपीडिया विकिपीडिया का लिंगला भाषा का संस्करण है। यह जनवरी २००४ में आरंभ किया गया था। २७ मई, २००९ तक इस विकिपीडिया पर लेखों की संख्या १,१३०+ है और यह विकिपीडिया का १६९वां सबसे बड़ा संस्करण है।
झाँसी की रानी (2019 टीवी श्रृंखला)
झाँसी की रानी झाँसी की रानी योद्धा रानी लक्ष्मी बाई के जीवन पर आधारित एक भारतीय ऐतिहासिक नाटक टेलीविजन श्रृंखला है। अनुष्का सेन अभिनीत शो फरवरी 2019 को कलर्स टीवी पर प्रसारित हुआ। टीआरपी कम होने के कारण, शो 110 एपिसोड पूरे करते हुए 12 जुलाई 2019 को समाप्त हो गया।इसकी जगह बहू बेगम ने ले ली।
सारांश
यह शो रानी लक्ष्मी बाई बनने वाली महिला योद्धा मणिकर्णिका के जीवन को दर्शाता है। कहानी की शुरुआत मणिकर्णिका द्वारा ब्रिटिश ध्वज को चुराने और उनके राष्ट्र के ध्वज को फहराने से होती है। इससे अंग्रेजों को गुस्सा आता है और वे उस व्यक्ति की तलाश करते हैं जिसने उनका झंडा जलाया था। अपनी यात्रा के हिस्से के रूप में, मनु ने झाँसी के राजा गंगाधर राव से शादी की, जिससे उन्हें झाँसी के साथ-साथ शेष भारत की स्वतंत्रता के लिए लड़ने की शक्ति मिली। वह झाँसी की रानी बन जाती है, जो कि सबसे प्रचुर राज्यों में से एक है, लेकिन अभी तक ब्रिटिश शासन से मुक्त नहीं हुई है। महिलाओं के लिए पारंपरिक भूमिकाओं के प्रतिबंध के बावजूद वह झांसी और ब्रिटिश शासन दोनों गद्दारों से लड़ती हैं।
विकास
2019 में, प्रोडक्शन हाउस कॉन्टिलो एंटरटेनमेंट ने कलर्स टीवी के लिए अपनी 2009 की ज़ी टीवी श्रृंखला झांसी की रानी को फिर से शुरू किया।
पचोई गाँव, खिज़िरसराय (गया)
पचोई खिज़िरसराय, गया, बिहार स्थित एक गाँव है।
मुहम्मद अज़ीज़
मुहम्मद अज़ीज़ (2 जुलाई 1954 – 27 नवम्बर 2018) भारतीय सिनेमा में पार्श्व गायक थे जिन्होंने मुख्यतः बंगाली और ओडिआ फ़िल्मों में गाने गाये। भारत के प्रसिद्ध पार्श्वगायकों में से एक थे, जिन्होंने मुख्यतः बंगाली, ओड़िया और हिन्दी फ़िल्मों में गाने गाये। साल 1984 में वो मुंबई आए। मोहम्मद अज़ीज़ ने अलग-अलग भाषाओं में 20 हजा़र से अधिक गाने गाए। मोहम्मद अज़ीज़ ने लता मंगेशकर, आशा भोंसले, कविता कृष्णमूर्ति जैसी मशहूर गायिकाओं के साथ युगल गीतों में अपनी आवाज़ दी। मोहम्मद अज़ीज़ ने हर सफल कंपोज़र के लिए गाया। अजीज ने अम्बर, मर्द, बंजारन, आदमी खिलौना है, लव 86, पापी देवता, जु़ल्म को जला दूंगा, पत्थर के इंसान, बीवी हो तो ऐसी, बरसात की रात जैसी फिल्मों में गाने गाए। पार्श्वगायक मोहम्मद अज़ीज़ ,अमिताभ बच्चन की फ़िल्म "मर्द" के टाइटल सॉन्ग "मैं हूं मर्द तांगे वाला" से रातों रात हिंदी प्लेबैक सिंगिंग के सुपरस्टार बन गए. बाद में मोहम्मद अज़ीज़ ने कई फ़िल्मों के हिट गाने गाए. जैसे लाल दुपट्टा मलमल का, मैं से मीना से न साकी से जैसे सैकड़ों हिट गाने गाए हैं...
जीवन
उन्होंने ज्योति नामक बंगाली फ़िल्म से फिल्मों में पार्श्व गायन आरम्भ किया। 27 नवम्बर 2018 को उनका मुम्बई में निधन हो गया।
मध्वाहारी
मध्वाहारी छोटे से मध्यम आकार के पक्षियों का एक बड़ा और विविध परिवार है। वे औस्ट्रेलिया और न्यू गिनी में सबसे सामान्य हैं, और न्यूज़ीलैण्ड में भी पाए जाते हैं, समोआ और टोंगा के रूप में पूर्व में प्रशान्त द्वीप समूह, और न्यू गिनी के उत्तर और पश्चिम के द्वीपों को वालेसिया के रूप में जाना जाता है। बाली, वालेस रेखा के दूसरी ओर, एक ही प्रजाति है।
नबीनगर (न) - वार्ड नो.7
नबीनगर (न) - वार्ड नो.7 में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
भूत काल
भूत काल एक व्याकरणिक काल है जिसका कार्य किसी क्रिया या स्थिति को अतीत में रखना है। भूत काल की क्रियाओं के उदाहरणों में अंग्रेजी क्रियाएँ संग, गो और धुलाई शामिल हैं। अधिकांश भाषाओं में भूत काल होता है, कुछ में यह इंगित करने के लिए कई प्रकार होते हैं कि कार्रवाई कितनी दूर हुई थी। कुछ भाषाओं में मिश्रित भूत काल होता है जो सहायक क्रियाओं के साथ-साथ अपूर्ण काल ​​का उपयोग करता है जो निरंतर या दोहराव वाली घटनाओं या क्रियाओं को व्यक्त करता है। कुछ भाषाएँ क्रिया को विभक्त करती हैं, जो भूतकाल को इंगित करने के लिए अंत को बदल देती हैं, जबकि गैर-विभक्ति भाषाएँ अन्य शब्दों का उपयोग कर सकती हैं, जैसे "बीता हुआ कल" या "पिछले सप्ताह" आदि यह इंगित करने के लिए कि कुछ अतीत में हुआ था।
इन्हे भी देखे :-
काल ( Tense ) को समझे
मानेर नदी
मानेर नदी (तेलुगु: మానేరు) भारत की गोदावरी नदी की एक उपनदी है। यह तेलंगाना राज्य में बहती है और उस राज्य में करीमनगर को पीने का पानी प्रदान करती है। इसका अधिकांश भाग पूर्वोत्तरी दिशा में बहता है। मानेर नदी की स्वयं तीन मुख्य उपनदियाँ हैं जो इसमें जल विलय करती हैं: मारुवंचा वागु, आरावागु और बोगुला वागु।
बाताम
बाताम (अंग्रेज़ी: Batam, जावी: باتام) दक्षिणपूर्व एशिया के इण्डोनेशिया देश का एक द्वीप है। यह सुमात्रा द्वीप के पास रियाउ द्वीपसमूह प्रांत के क्षेत्र में स्थित है। यह इण्डोनेशिया-सिंगापुर-मलेशिया मुक्त व्यापार क्षेत्र का भाग होने के कारण विकसित और धनवान हो गया है। बाताम अपने पड़ोसी बिंतान द्वीप से पश्चिम में अवस्थित है। बाताम रिआउ द्वीपसमूह का सबसे बड़ा शहर भी है और मेदान और पालेमबांग के बाद सुमात्रा में तीसरा सबसे अधिक आबादी वाला शहर है। बाताम के महानगरीय विस्तार में कई बिखरे द्वीप और टापू आते हैं। यह पड़ोस के गालांग और रेम्पांग द्वीपों से पुल द्वारा जुड़ा हुआ है लेकिन इन द्वीपों पर बाताम के विपरीत ग्रामीण वातावरण व अर्थव्यवस्था है।
सूक्त
वेदों के संहिता भाग में मंत्रों का शुद्ध रूप रहता है जो इश्वर स्तुति एवं विभिन्न यज्ञों के समय पढ़ा जाता है। अभिलाषा प्रकट करने वाले मंत्रों तथा गीतों का संग्रह होने से संहिताओं को संग्रह कहा जाता है। इन संहिताओं में अनेक इश्वर से सम्बद्ध सूक्त प्राप्त होते हैं। सूक्त की परिभाषा करते हुए वृहद्देवताकार कहते हैं-
सूक्त के चार भेद:- देवता, ऋषि, छन्द एवं अर्थ। अनेक सूक्त ईश्वर (विष्णु,शिव व ब्रह्मा) अथवा शक्ति (त्रिदेवी) को जो समर्पित है। इनमे साकार व निराकर दोनो ईश्वर को मान्यता प्राप्त है यह वेदो के सूक्त होते है अर्थात वेद हि होते है, यह भी श्रुति ग्रंथ है।
अग्नि सूक्त
ऋषि - मधुच्छन्दा, निवास स्थान - पृथ्वीस्थानीय, सूक्त संख्या - ऋग्वेद 1.1
ऋग्वेदीय देवों में अग्नि का सबसे प्रमुख स्थान है। वैदिक आर्यों के लिए देवताओं में इन्द्र के पश्चात अग्नि देव का ही पूजनीय स्थान है। वैदिक मंत्रों के अनुसार अग्निदेव नेतृत्व शक्ति से सम्पन्न, यज्ञ की आहुतियों को ग्रहण करने वाला तथा तेज एवं प्रकाश का अधिष्ठाता हैं। अग्नि को द्यावापृथ्वी का पुत्र बताया गया है। मातरिश्वा भृगु तथा अंगिरा इसे भूतल पर लाए। अग्नि पार्थिव देव है। यज्ञाग्नि के रूप में इसका मूर्तिकरण प्राप्त होता है। अतः इसे ऋत्विक होता और पुरोहित बताया गया है। यह यजमानों के द्वारा विभिन्न देवों के उद्देश्य से अपने में प्रक्षिप्त हविष् को उनके पास पहुँचाता है।
यथा - अग्निमीले पुरोहितं यज्ञस्य देवमृत्विजम् होतारं रत्नधातमम्॥
ऋग्वेद में अग्नि को धृतपृष्ठ, शोचिषकेश, रक्तश्मश्रु,रक्तदन्त, गृहपति, देवदूत, हव्यवाहन, समिधान, जातवेदा, विश्वपति, दमूनस, यविष्ठय, मेध्य आदि नामों से सम्बोधित किया गया है।
‘मुखादिन्द्रश्चाग्निश्च प्राणाद् वायुरजायत’ पुरुष सूक्त के अनुसार अग्नि और इन्द्र जुडवां भाई हैं इसका रथ सोने के समान चमकता है और दो मनोजवा एवं मनोज्ञ वायुप्रेरित लाल घोड़ो द्वारा खींचा जाता है। अगि् न का प्रांचीनतम प्रयोजन दुष्टात्माओं और आक्रामक,अभिचारों को समाप्त करना है। अपने प्रकाश से राक्षसों को भगाने के कारण ये रक्षोंहन् कहे गए हैं। देवों की प्रतिष्ठा करने के लिए अग्नि का आह्वान किया जाता है- जैसे
सवितृ सूक्त
सूक्त संख्या - 11, ऋषि - गृत्समद एवं हिरण्यस्तूप, निवास - द्युस्थानीय
पवित्र गायत्री मंत्र का सम्बन्ध सवितृ से ही माना जाता हैं सविता शब्द की निष्पत्ति सु धातु से हुई है जिसका अर्थ है - उत्पन्न करना, गति देना तथा प्रेरणा देना। सवितृ देव का सूर्य देवता से बहुत साम्य है। सविता का स्वरूप आलोकमय तथा स्वर्णिम है। इसीलिए इसे स्वर्णनेत्र, स्वर्णहस्त, स्वर्णपाद, एवं स्वर्ण जिव्य की संज्ञा दी गई है। उसका रथ स्वर्ण की आभा से युक्त है जिसे दोया अधिक लाल घोड़े खींचते है, इस रथ पर बैठकर वह सम्पूर्ण विश्व में भ्रमण करता है। इसे असुर नाम सेभी सम्बोधित किया जाता है। प्रदोष तथा प्रत्यूष दोनों से इसका सम्बन्ध है। हरिकेश, अयोहनु, अंपानपात्, कर्मक्रतु, सत्यसूनु, सुमृलीक, सुनीथ आदि इसके विशेषण हैं।
विष्णु सूक्त
निरुक्त के अनुसार विष्णु शब्द विष् धातु से बनता है जिसका अर्थ है 'व्यापनशील होना', लोकों में अपनी किरणों को फैलाने वाला। इसका मूल धातु 'विश्' भी कहा गया है, जिससे विष्णु शब्द का एक अन्य अर्थ क्रियाशील होना भी है। यह सभी देवताओं में अधिक क्रियाशील है तथा उनकी सहायता भी करता है। ‘वृत्र’ वध के समय विष्णु ने इन्द्र की सहायता की थी। ऋग्वेद में विष्णु द्वारा तीन पगों में ब्रह्माण्ड को नापने का महत्वपूर्ण कार्य का वर्णन मिलता है। विष्णु के लिए ‘त्रिविक्रम’ शब्द का प्रयोग भी मिलता है जिसका अर्थ है सूर्य रूप विष्णु पृथ्वीलोक, द्युलोक और अंतरिक्ष में अपनी किरणों का प्रसार करते हैं तथा उनके प्रकाश से जरायुज, अण्डज और उद्भिज सभी प्रकार की सृष्टि होती है। विष्णु शरीर का अधिष्ठातृ देवता है। उनका उच्चलोक परमपद है जहाँ मधु उत्सव है। पक्षियों में ‘गरुड’ इनका वाहन है। विष्णु को उरुक्रम, उरगाय भीम गिरिष्ठा, वृष्ण, गिरिजा, गिरिक्षत, सहीयान् नामों से सम्बोधित किया गया है।
इन्द्र सूक्त
ऋषि - गृत्समद, निवास स्थान - अन्तरिक्ष, सूक्त संख्या -250
वेदीय देवों के प्रमुख देव इन्द्र है अपने महानकार्यो एवं गुणों के कारण इन्द्र आर्यों का राष्ट्रीय एवं जातीय देवता बन गया। ऋग्वेदानुसार इन्द्र के तीन विशेष गुण है- महान कार्यो को करने वाला, अतुल पराक्रमी तथा असुरों को युद्ध में जीतना।
यथा -
निरूक्ताकार यास्क कहते है - “ या च का च बलकृतिः इन्द्र कमेर्ण तत्”। इन्द्र के पिता ‘द्यौस’ अग्नि और पूषा भाई तथा इन्द्राणी पत्नी हैं। इन्द्र के आयुधों में वज्र प्रमुख है। जब इन्द्र सोमपान करते मरुत की सहायता पाकर वृत्र पर आक्रमण करते हैं तब इस युद्ध में द्युलोक और पृथ्वीलोक काँप उठते हैं, पर्वत नष्ट हो जाते हैं तथा उनसे जल के झरने बहने लगते हैं। जिससे सूखी नदियाँ जलपूर्ण हो प्रवाहित होने लगती हैं। यथादृ
ऋग्वेद में इन्द्र को वज्री, वज्रबाहु, शचीपति,शतक्रतु, मत्वान्, दस्योहन्ति, शिप्री, हरिशमश्रु, मनस्वान्, वसुपति, तुविष्मान् आदि नामों से जाना जाता है।
रुद्र सूक्त
'''रुद्र भी देखें।
ऋषि - गृत्समद, निवास स्थान - अन्तरिक्ष, सूक्तसंख्या -3
ऋग्वेद में रुद्र को शक्तिशाली तथा भयंकर रूप में चित्रित किया गया है। दृढ़ अंगों से युक्त, यमराज आदि आठ मूर्तियों वाला प्रचण्ड पालन पोषण करने वाला व भूरे रंग का वह रुद्र दीप्तिमान् स्वर्णलंकारो से चमकता है। उसके पास विशेष आयुध हैं। शस्त्र के रूप में धनुष बाण धारण करता है। रुद्र रथ पर आसीन होकर नि त्य युवा सिंह के समान भंयकर शत्रुओं को मारने वाले और उग्र स्वरूप वाले हैं। ऋग्वेद में रुद्र को मरुतों का पिता एवं स्वामी भी कहा गया है। रुद्र ने मरुतों के पृश्नि नाम की गौओं के थनों से उत्पन्न किया था। रुद्र को स्वास्थ्य का देवता भी कहा गया है। यथा -
रुद्र के अधृष्म, द्रुतगामी, प्रचेतस्, विश्वनियन्ता, भिषसमम् मीढ़वान नीलोदर, नीलकण्ठ, लोहितपृष्ठ, चेकितान आदि विशेषण हैं।
बृहस्पति सूक्त
ऋषि - वामदेव, निवास स्थान - पृथ्वी स्थानीय, सूक्त संख्या - 11
बृहस्पति एक ओर जहाँ युद्ध का देवता है, वहीं दूसरी ओर पुरोहित का कार्य भी करता है, एवं स्त्रोतों की रचना की करता है। इस प्रकार बृहस्पति में ब्राह्मण तथा क्षत्रिय दोनों की चरित्रगत विशेषताएँ पायी जाती हैं। इसकी पीठकाली तथा शृंग तीक्ष्ण हैं। बृहस्पति स्वर्णिम वर्ण का देवता है। यह शस्त्र के रूप में धनुष -बाण तथा परशु धारण करता है। बृहस्पति को वज्रिन भी कहा गया है वह युद्ध में इन्द्र की सहायता करता है। इस के बिना कोई भी यज्ञ कार्य पूर्ण नहीं हो सकता। बृहस् पति मनुष्यों को उत्तम वय, सौभाग्य प्रदान करता है, ऋणों को पृष्ठ, ब्रह्मणस्पति, शक्तिपुत्र, सुगोपाः, मरुत्संखा, द्युतिमान्, गणपति वाचस्पति भी कहा गया है।
अश्विनौ सूक्त
ऋषि - कक्षीवान् एवं वसिष्ठ, निवास स्थान - द्युस्थानीय, सूक्तसंख्या - 50
अश्विनी देवता दो अलग-अलग भाई हैं। सुनहरी चमक सौन्दर्य और कमल की मालाओं से ये सदा विभूषित रहते हैं। इनका मार्ग स्वर्णमय है। अश्विनी देवता को मधु अतिप्रिय है। इनके रथ में तीन पहिए हैं और उनका वेग पवन से भी अधिक तेज है। इसमें सुनहरी पंखों वा ले घोडे़ जुते हैं। इस रथ को ऋभु नामक देवताओं ने बनाया था। वे उषा के प्रकट होने के अनन्तर और सूर्योदय के मध्य प्रकट होते हैं। अश्विनी देवता स्वर्ग के पुत्र है। उनको विवस्वान् और त्वष्टा की पुत्री सरण्यू का पुत्र भी कहा गया है। ये देवता कुशल चिकित्सक तथा स्वर्ग के वैद्य है। अश्विनौ के निचेतास, हिरण्यवर्तनी, रुद्रवर्तनी, पुरुशाकतमा, मधुपाणि, तमोहन्ता, शुभ्रस्पति, दिवोनपात् अश्वमद्या, वृष्णा आदि भी विशेषण हैं।
वरुण सूक्त
वरुण देव द्युलोक और पृथिवी लोक को धारण करने वाले तथा स्वर्गलोक और आदित्य एवं नक्षत्रों के प्रेरक हैं। ऋग्वेद में वरुण का मुख्य रूप शासक का है। वह जनता के पाप पुण्य तथ सत्य असत्य का लेखा जोखा रखता है। ऋग्वेद में वरुण का उज्जवल रूप वर्णित है। सूर्य उसके नेत्र है। वह सुनहरा चोगा पहनता है और कुशा के आसन पर बैठता है। उसका रथ सूर्य के समान दीप्तिमान है तथा उसमें घोड़े जुते हुए हैं। उसके गुप्तचर विश्वभर में फैलकर सूचनाएँ लाते हैं। वरुण रा त्र और दिवस का अधिष्ठाता है। वह संसार के नियमों में चलाने का व्रत धारण किए हुए है। ऋग्वेद में वरुण के लिए क्षत्रिय स्वराट, उरुशंश, मायावी, धृतव्रतः दिवः कवि, सत्यौजा, विश्वदर्शन आदि विशेषणों का प्रयोग मिलता है।
उषस् सूक्त
ऋषि - दीर्घतमा, वामदेव, वसिष्ठ निवास स्थान - द्युस्थानीय, सूक्त संख्या 20
उषा शब्द वस् दीप्तौ धातु से निष्पन्न हुआ है। जिसकाअर्थ है प्रकाशमान होना। इस सौन्दर्य की देवी के उदित् होते ही आकाश का कोना कोना जगमगाने लगता है तथाविश्व हर्ष के अतिरेक से भर जाता है। यह प्रत्येक प्राणी को अपने कार्य में प्रवृत कर देती है। उषा का रथ चमकदार है और उसे लाल रंग के घोड़े खींचते है। उषा को रात्रि की बहन भी कहा गया है। आकाश से उत्पन्न होने के कारण उषा को स्वर्ग की पुत्री भी कहा गया है। उषा सूर्य की प्रेमिका है इसके अतिरिक्त उषा का सम्बन्ध अश्विनी कुमारो से भी कहा गया है। उषा अपने भक्तों को धन, यश, पुत्र आदि प्रदान करती हैं ऋग्वेद में उषा को रेवती, सुभगाः, प्रचेताः, विश्ववारा, पुराणवती मधुवती,ऋतावरी, सुम्नावरी, अरुषीः, अमर्त्या आदि विशेषणों से अलंकृत किया गया है।
सोम सूक्त
ऋषि - कण्व, निवास स्थान - पृथ्वीस्थानीय, सूक्त संख्या - 120
नवम मण्डल से सम्बद्ध सोम, ऋग्वेद का प्रमुख देवता है। ऋग्वेदनुसार सोम एक वनस्पति थी जो मुंजवान पर्वत पर पैदा होती थी। इसका रस अत्यधिक शक्तिशाली एवं स्फूर्तिदायक था। सोमरस इन्द्र का प्रिय पेय पदार्थ था सोमरस का पान करके ही उसने वृत्र का वध किया था। सोमरस देवताओं को अमरत्व प्रदान करता है। सोम का वास्तविक निवास स्थान स्वर्ग ही है। श्येन द्वारा पृथ्वी पर औषधि के रूप में लाया गया है। ऋग्वेद में सोम को त्रिषधस्थ, विश्वजित्, अमरउद्दीपक, अघशंस, स्वर्वित्, पवमान आदि विशेषण मिलते हैं।
कृम्याहारी
कृम्याहारी (कृमि + आहारी) या कृमिभक्षक पश्वों हेतु एक प्राणिवैज्ञानिक शब्द है जो कृमि खाते हैं (जैसे: पट्टकृमि, लघुवलयक, और सूत्रकृमि)। आहार के सम्बन्धित कुछ परिभाषाएँ कम अनन्य हैं, किन्तु परिभाषा को विशेष जन्त्वों तक सीमित करती हैं, उदाहरणार्थ कृमिभक्षी पक्षी
पुरानीहाट, नैनीताल तहसील
पुरानीहाट, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
नबीनगर (न) - वार्ड नो.8
नबीनगर (न) - वार्ड नो.8 में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
भारतीय खाद्य संरक्षा एवं मानक प्राधिकरण
भारतीय खाद्य संरक्षा एवं मानक प्राधिकरण (Food Safety and Standards Authority of India (FSSAI)) की स्थापना खाद्य सुरक्षा तथा मानक अधिनियम, २००६ के अन्तर्गत किया गया है।यह प्राधिकरण स्वास्थ्य और परिवार कल्याण मंत्रालय के अंतर्गत आता है। इसका उद्देश्य खाद्य सामग्री के लिये विज्ञान पर आधारित मानकों का निर्माण करना तथा खाद्य पदार्थों के विनिर्माण, भण्डारण, वितरण, विक्री तथा आयात आदि को नियन्त्रित करना है ताकि मानव-उपभोग के लिये सुरक्षित तथा सम्पूर्ण आहार की उपलब्धि सुनिश्चित की जा सके।। FSSAI की अध्यक्षा: रीता तेयोटिया. FSSAI के मुख्य कार्यकारी अधिकारी: पवन कुमार अग्रवाल। है।
घाटी
नाम
संस्कृत के घाट जिसका अर्थ 'नदी या समुद्र के कामकाज के लिए उपयोगी तट' होता है, से बना है यह शब्द।
वी आकार की घाटी
नदी द्वारा अपनी घाटी में की गई ऊर्ध्वाधर कटाव के कारण घाटी पतली, गहरी और अंग्रेजी के वी (V) के आकार की हो जाती है। यह नदी द्वारा अपने ऊपरी भाग में अपरदन से निर्मित स्थलाकृति है। आकार के अनुसार ये दो प्रकार की होती हैं- "गार्ज" और "कैनियन"।
यू-आकार की घाटी
आमतौर पर हिमनद द्वार निर्मित घाटी के ढाल खड़े और तली वक्राकार होती है जिससे यह अंग्रेजी के यू (U) अक्षर के आकार की दिखती है।
पटक बीघा गाँव, खिज़िरसराय (गया)
पटक बीघा खिज़िरसराय, गया, बिहार स्थित एक गाँव है।
परिनालिका
परिनालिका (solenoid) एक त्रिविमीय (three-dimensional) कुण्डली (coil) को कहते हैं। भौतिकी में परिनालिका स्प्रिंग की भांति बनाये गये तार की संरचना को कहते हैं जिसमें से धारा प्रवाहित करने पर चुम्बकीय क्षेत्र निर्मित होता है। प्राय: ये तार किसी अचुम्बकीय पदार्थ (जैसे प्लास्टिक) के बेलनाकार आधार पर लिपटे रहते हैं जिसके अन्दर कोई अचुम्बकीय क्रोड, (जैसे हवा) या चुम्बकीय क्रोड (जैसे लोहा) हो सकता है। परिनालिकाएँ इसलिये महत्वपूर्ण हैं क्योंकि उनकी सहायता से नियंत्रित चुम्बकीय क्षेत्र का निर्माण किया जा सकता है तथा वे विद्युतचुम्बकों की तरह प्रयोग की जा सकती हैं।
चाल्नाखेल
चलनाखेल एक गांव और पूर्व ग्राम विकास समिति है जो अब काठमांडू जिला में दक्षिण्कली नगर पालिका का हिस्सा है। केंद्रीय नेपाल के प्रदेश संख्या ३ में नेपाल राष्ट्रिय जनगणना २०६८ के समय इसकी 1005 घरों में रहने वाली 4,365 की आबादी थी।
परिनालिका
परिनालिका का चुम्बकीय field
I धारा वहन कर रही, N फेरों वाली, l लम्बाई तथा r त्रिज्या वाली परिनालिका के अक्ष पर चुम्बकीय क्षेत्र H :
यदि परिनालिका की लम्बाई उसकी त्रिज्या की तुलना में बहुत बड़ी हो, अर्थात् l \gg r तो परिनालिका के अन्दर सम्पूर्ण अक्ष पर लगभग समान (constant) चुम्बकीय क्षेत्र होता है, जिसका मान यह चुम्बकीय क्षेत्र परिनालिका के बाहर जाते ही बहुत तेजी से शून्य हो जाता है।
परिनालिका का प्रेरकत्व (इंडक्टैंस)
हवा या निर्वात के कोर वाली बहुत लम्बी परिनालिका का प्रेरकत्व (लगभग) निम्नलिखित सूत्र से दिया जाता है: जहाँ A परिनालिका का अनुप्रस्थ क्षेत्रफल (A=r^2 \pi) है तथा \mu_0 निर्वात की पारगम्यता है।
पालमपुर विधानसभा निर्वाचन क्षेत्र, हिमाचल प्रदेश
पालमपुर विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। काँगड़ा जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 64,197 मतदाता थे।
चुनावी आंकड़े
कालक्रम
विदिशा का इतिहास
विदिशा भारतवर्ष के प्रमुख प्राचीन नगरों में एक है, जो हिंदू तथा जैन धर्म के समृद्ध केन्द्र के रूप में जानी जाती है। जीर्ण अवस्था में बिखरे पड़े कई खंडहरनुमा इमारतें यह बताती है कि यह क्षेत्र ऐतिहासिक एवं पुरातात्विक दृष्टि कोण से मध्य प्रदेश का सबसे धनी क्षेत्र है। धार्मिक महत्व के कई भवनों को मुस्लिम आक्रमणकारियों ने या तो नष्ट कर दिया या मस्जिद में बदल दिया। महिष्मती (महेश्वर) के बाद विदिशा ही इस क्षेत्र का सबसे पुराना नगर माना जाता है। महिष्मती नगरी के ह्रास होने के बाद विदिशा को ही पूर्वी मालवा की राजधानी बनने का सौभाग्य प्राप्त हुआ। इसकी चर्चा वैदिक साहित्यों में कई बार मिलती है।
प्राचीन इतिहास
प्राचीनकाल में यहाँ यदुवंशी रहे है। आमीरों का अधिपत्य था, वे बड़े सशक्त व बलशाली थे। मान्यता है कि वैदिक काल में किसी आर्यदेवी ने यहाँ के महिष नामक राजा को पराजित किया था, अतः आज भी यहाँ के सभी गाँवों में महिषासुर या भैंसासुर की पूजा होती है। श्रीमद देवी भागवत पुराण के अनुसार, वह देवी ही दुर्गा। महिषासुर मर्दनी कहलायी। सूर्यवंशी राजा सगर और श्रीराम के समय से वहाँ इक्ष्वाकु वंश के अधिपत्य का पता चलता है। कहा जाता है कि श्रीराम के अनुज शत्रुघ्न ने अश्वमेघ यज्ञ के दौरान हराकर यह क्षेत्र अपने पुत्र शत्रुघाती या यूपकेतु (कहीं- कहीं सुबाहु) को सौप दिया।
स्कंद पुराण के अनुसार वाल्मिकी ॠषि, जो अग्नि शर्मा के नाम से बताये गये हैं, इसी क्षेत्र के निवासी थे। वही शंख ॠषियों के सानिध्य में रहकर वे प्रसिद्ध महर्षि बने।
बौद्ध काल
ई. पू. ५ वीं - ६ वीं सदी में महात्मा बुद्ध के समय विदिशा का विकास चरमोत्कर्ष पर था। भारत मध्य में स्थित होने के कारण यह चारों तरफ से अनेक महत्वपूर्ण व्यापारिक केन्द्रों को जोड़ता था। जहाँ पुरब की तरफ यह कौशाम्बी, काशी तथा पाटलिपुत्र जैसे नगरों से जुड़ा था, वहीं पश्चिम की ओर से भरुकच्छ (भरुच) व सुर्पारक (सोपारा) जैसे बंदरगाहों से संबद्ध था। दक्षिण की तरफ से यह तत्कालीन प्रतिष्ठित नगर पैठ से जुड़ा था। यहाँ के समृद्ध व्यापारियों ने भी यहाँ के स्तुप व अन्य छोटे- बड़े भवनों के निर्माण में अपना योगदान दिया।
हिन्दू साम्राज्य
ऐतिहासिक स्रोतों के अनुसार मौर्य वंश के शासक अशोक ने यहीं की व्यापारी की पुत्री से विवाह किया। उसके हृदय में इस नगर के प्रति विशेष सम्मान था। मौर्यों के बाद शुंग वंश के शासकों ने इस पर अधिपत्य किया। उनकी एक शाखा ने विदिशा पर राज किया। इसके बाद नाग वंश व सातवाहन वंश ने इस पर शासन चलाया। उनके काल में भी यह शुगों की तरह हिंदू धर्म का केंद्र रहा। विदिशा जिले के ही एक गांव जिसका नाम रावन है रावण के नाम पर रखा गया है ये गांव जिला मुख्यालय से 40km दूर स्थित है यहाँ पर रावण की मूर्ती है जो कि प्राचीन समय से यहाँ पर स्थित है यहाँ रावण को ईष्ट देवता के रूप में पूजा जाता है इस गांव में अधिकांश कान्यकुब्ज ब्राम्हण (रावण ले वंशज) है पूरे विश्व मे रावण की इस तरह से पूजा और कही नही की जाती है,देश की विभिन्न शहरों से लोग रावण बाबा के दर्शन करने आते है,यहाँ एक तालाब है जिसकी मिट्टी से सभी चर्म रोग नष्ट हो जाते है इसलिए इस मिट्टी को सभी लोग ले जाया करते है,
पतन
गुप्त काल तक विदिशा का महत्व बना रहा, लेकिन उसके बाद इसका पतन शुरु हो गया। कहा जाता है कि कुछ प्राकृतिक कारणों से नगर के समीप बहती नदी बेतवा सूख गई या फिर कुछ राजनैतिक समस्या पैदा हो गई, जिससे वहाँ की आबादी नदी के दक्षिणी किनारे की तरफ बस गयी, जो बाद में भीलसा के नाम से जानी जाने लगी।
मुस्लिम शासन
सल्तनत काल में भेलसा राज्य के एक सूर्ब का केन्द्र था, जहाँ सुबेदार रहता था। मुगलों के समय इस नगर का कोई खास राजनैतिक महत्व नहीं था। यह एक छोटे से प्रशासनिक इकाई का केंद्र था। औरंगजेब द्वारा अपने नाम पर रखा गया शहर का नाम "आलमगीरपुर' भी सामान्य लोगों के बीच प्रसिद्ध नहीं हो पाया। १८ वीं सदी में यह स्थान मराठों के अधिपत्य में आ गया और अंग्रजों के समय तक उन्हीं के अधिपत्य में रहा।
इस प्रकार यहाँ इतिहास ने अनेक पीढियों तक अपने चिह्न छोड़े। आज संपूर्ण विदिशा- मंडल पर्यटकों एवं दर्शकों की रुचि के ऐतिहासिक एवं दर्शनीय प्राचीन स्मारकों से भरा पड़ा है।
नामकरण
""विविधा दिशा अन्यत्र इति विदिशा''।
पुराणों में इसकी चर्चा भद्रावती या भद्रावतीपुरम् के रूप में है। जैन- ग्रंथों में इसका नाम भड्डलपुर या भद्दिलपुर मिलता है। मध्ययुग आते- आते इसका नाम सूर्य (भैलास्वामीन) के नाम पर भेल्लि स्वामिन, भेलसानी या भेलसा हो गया। संभवतः पढ़ने के क्रम में हुई किसी गलतफहमी के कारण ११ शताब्दी में अलबरुनी ने इसे "महावलिस्तान' के नाम से संबोधित किया है। १७ वीं सदी में औरंगजेब के शासन काल में इसका नाम आलमगीरपुर रखा गया। सन् १९४७ ई. तक सरकारी रिकॉडाç में इसे "परगणे आलमगीरपुर' लिखा जाता रहा। परंतु ब्रिटिश काल में लोगों में भेलस्वामी या भेलसा नाम ही प्रचलित रहा। बाद में सन् १९५२ ई. में जनआग्रह पर तत्कालीन राष्ट्रपति डॉ॰ राजेन्द्र प्रसाद द्वारा इस स्थान का तत्कालीन पुराना नाम विदिशा घोषित कर दिया।
होल्स (फिल्म)
होल्स (अंग्रेजी: Holes) एक २००३ कॉमेडी ड्रामा फिल्म है १९९८ के आधार पर उपन्या सइसी शीर्षक के द्वारा लुइस सच्चर (जो भी पटकथा लिखी थी)। भारत में, सटीक रिलीज की तारीख अज्ञात है, लेकिन यह जारी किया गया है। यह सिनेमाघरों में रिलीज किया गया था उत्तरी अमेरिका में पर १८ अप्रैल, २००३। भारत में, सटीक रिलीज की तारीख अज्ञात है, लेकिन यह जारी किया गया है।
प्लाट
स्टेनली येल्नाट्स बुरा भाग्य द्वारा अपनाई है। गलत समय पर गलत जगह में हमेशा की तरह, वह एक अपराध वह वादा नहीं किया था के लिए जेल में कई महीनों के लिए सजा सुनाई गई थी। में कैंप ग्रीन लेक, वह और उसके साथी कैदियों: स्क्विड, आर्मपिट, ज़िग्ज़ग, मैग्नेट, एक्स-रे और जीरो रहे हैं मजबूर खतरनाक शिविर निदेशक और उनके सहयोगियों के द्वारा, मिस्टर सर और मिस्टर पेंदंसकी, छेद खुदाई "चरित्र का निर्माण।"
कोई नहीं जानता कि वास्तव में वे क्यों उन सभी छेद खोदना है और स्टेनली जल्द ही आश्चर्य है कि अगर वहाँ के लिए खुदाई करने के लिए कुछ नहीं था शुरू होता है। ..वह और उसके साथियों को एक साथ रहना और एक निर्देशक और उसके गुर्गे के कदम आगे रखना होगा अगर वे बाहर उनके साहसी भागने ले जाना चाहते हैं, रहस्य को सुलझाने और शाप को तोड़ने के पर येल्नाट्स परिवार...
कास्ट
कैंप ग्रीन लेक
अतीत
सहायक वर्ण
क्रिमिनल माइण्ड्स (अंग्रेजी टी वी शृंखला)
क्रिमिनल माईन्डस  अमेरिकी पुलिस का एक प्रक्रियात्मक नाटक है जो 22 सितम्बर 2005 को सीबीएस (CBS) पर पहली बार दिखाया गया। सीरीज में एफबीआई (FBI's) की क्वांटिको, वर्जिनिया में स्थित व्यवहार विश्लेषण इकाई (बीएयू) (BAU) के पदाधिकारियों की एक टीम होती है। अपराध के बजाय अपराधी पर ध्यान केंद्रित करने की वजह से क्रिमिनल माईन्ड कई प्रक्रियात्मक नाटकों से भिन्न है। मार्क गॉर्डन कंपनी ने इस शो को सीबीएस टेलीविजन स्टूडियो तथा एबीसी स्टूडियो के सहयोग से तैयार किया है। क्रिमिनल माईन्डस के लिए मूल शीर्षक क्वांटिको था तथा इसके प्रायोगिक रूप का फिल्मांकन वेंकोवर में किया गया। क्वांटिको की स्क्रिप्ट में, जेसन गिदोन का नाम जेसन दोनोवन था।
26 मई 2010 को, सीबीएस (CBS) ने आधिकारिक तौर पर, नए सिरे से छठे सत्र के लिए क्रिमिनल माईन्डस को शुरू किया, जिसका प्रीमियर 22 सितम्बर 2010 को अपराह्न 9.00 बजे (ईएसटी)(EST) करने का निश्चय किया गया है। शो में समुचित परिवर्तन Criminal Minds: Suspect Behavior की भी घोषणा की गयी है, जिसका प्रीमियर 2010-2011 के कार्यक्रम के मध्य सत्र में करने का निश्चय किया गया है।
सीबीएस ने अक्टूबर 2009 में घोषणा की थी कि लीगेसी इंटरएक्टिव शो पर आधारित एक वीडियो गेम विकसित करेगी. गेम में हत्या के रहस्यों को सुलझाने में मदद करने हेतु सुराग के लिए खिलाड़ियों को अपराध दृश्यों की जांच करने की जरूरत होगी. गेम को दिसंबर में कभी भी लाने का कार्यक्रम है।
पृष्ठभूमि
प्रारंभ में, यह सीरीज जेसन गिदोन (मेंडी पेटिंकिन, आरोन "होच" होचनर (थॉमस गिब्सन) और बीएयू (BAU) की बाकी टीम पर केन्द्रित है। पहले सत्र के लिए, इसमें एली ग्रीनावे (लोला ग्लौडिनी), डेरिक मॉर्गन (शेमर मूर), स्पेंसर रीड (मेथ्यू ग्रे गुब्लर), जेनीफर जरेयू, या "जेजे" (ए. जे. कुक) और पेनेलोप गर्सिया (किर्स्टेन वेंग्सनेस) शामिल हैं।
दूसरे सत्र के दौरान, छह एपीसोड के बाद एली ग्रीनावे (लोला ग्लौडिनी) हट जाती है। नौवें एपीसोड, "द लास्ट वर्ड" में "बूगीमेन" और एमिली प्रेंटिस (पगेट ब्रेवस्टर) उनका स्थान लेती है। तीसरे सत्र की शुरुआत में, "इन नेम एंड ब्लड" में अपनी अंतिम प्रस्तुति देकर, जेसन गिदोन (मैंडी पेटिंकिन) दो एपिसोड के बाद हट जाते हैं। कई एपिसोड के अंतराल के बाद, डेविड रूसी (जो मेंटेग्ना) उसे प्रतिस्थापित करने के लिए छठे एपीसोड "एबाउट फेस" में सेवानिवृत्ति ले लेते हैं।
अक्सर इस्तेमाल किया जाने वाला शब्द "अनसब" एक जांच के "अज्ञात व्यक्ति" के लिए आता है।
एपीसोड
पहला सत्र 22 सितंबर 2005 से 10 मई 2006 10 तक चला और दूसरा सत्र 20 सितंबर 2006 से 16 मई 2007 तक चला. सीरीज का तीसरा सत्र 26 सितंबर 2007 से 21 मई 2008 तक चला तथा उद्योग व्यापी डव्ल्यूजीए (WGA) हड़ताल के कारण 2007 के उत्तरार्ध में बाधित रहा. 14 मई 2008 को चार सत्रों के लिए क्रिमिनल माईन्ड का नवीनीकरण किया गया जोकि 24 सितम्बर 2008 से 20 मई 2009 तक चला. पांचवां सत्र 23 सितंबर 2009 से 26 मई 2010 तक चला. छठा सत्र 22 सितंबर 2010 से शुरू होगा.
स्पिन -ऑफ (समुचित परिवर्तन)
2010 के उत्तरार्ध या 2011 के पूर्वार्ध में प्रीमियर
डीवीडी लोकार्पण
सीबीएस डीवीडी (पैरामाउंट द्वारा वितरित) ने क्रिमिनल माईन्ड के पहले चार सत्रों को क्षेत्र 1 में डीवीडी पर जारी कर दिया गया है।
रेटिंग
(प्रति एपीसोड औसत कुल दर्शकों के आधार पर) सीबीएस (CBS) पर क्रिमिनल माईन्ड की सत्रीय रैंकिंग:
सीरीज उच्च: 26.31 मिलियन दर्शक (10:30 रात ईटी ; 1/29/07 का सप्ताह) (निम्नलिखित सुपर बाउल XLI - 93.18 मिलियन और सुपर बाउल XLI 57.34 खेल के बाद)
डीवीआर रेटिंग्स
नीलसन प्राइम डीवीआर के डेटा- 9/22/08 -11/23/08 के अनुसार शो को डीवीआर प्लेबैक (2.35 मिलियन दर्शक) में 9वां रैंक हासिल हुआ है।
समूहन
सीरीज अब ए एंड ई (A&E) नेटवर्क तथा आईओएन (ION) टेलीविजन पर समूहन में है। दोनों नेटवर्क निरपेक्षता बनाए रखने के लिए शो को संपादित करते हैं। ए एंड ई (A&E) के संभवतः समय तथा मैराथन दौड़ में शो के प्रसारण की योग्यता दोनों के कारण सुबह और अपराह्न के शो में दिखाने की संभावना है, जबकि आईओएन (ION) परंपरागत रूप से परिवारोन्मुखी है।
व्यापारिक वस्तुएं/प्रचार करके बेचना
अक्टूबर 2009 में, लीजेंसी इंटरएक्टिव ने आपराधिक दिमाग सीरीज पर आधारित वीडियो गेम विकसित करने के लिए सीबीएस कंज्यूमर प्रोडक्ट के साथ अनुबंध के लाइसेंस की घोषणा की। वीडियोगेम को दिसंबर में पीसी (PC) पर जारी करने की योजना है, इसमें हॉलीवुड हिट्स™ गेम सीरीज के नवीनतम एडीसन भी जुड़ेंगे.
कोबाल्ट-६०
कोबाल्ट-६० (६०Co) कोबाल्ट का एक समस्थानिक है। ये सबसे अधिक प्रयोग में आने वाले रेडियोधर्मी समस्थानिकों में से है। प्राकृतिक रूप में पाया जाने वाला कोबाल्ट अपनी प्रकृति में स्थायी होता है, लेकिन ६०Co एक मानव-निर्मित रेडियो समस्थानिक है जिसे व्यापारिक प्रयोग के लिए ५९Co के न्यूट्रॉन सक्रियन द्वारा तैयार किया जाता है। इसका अर्धायु काल ५.२७ वर्ष का होता है। ६०Co ऋणात्मक बीटा क्षय द्वारा स्थिर समस्थानिक निकल-६० (६०Ni) में बदल जाता है। सक्रिय निकल परमाणु १.१७ एवं १.३३ माइक्रोइलेक्ट्रॉनवोल्ट के दो गामा किरणें उत्सर्जित करता है। वैसे कोबाल्ट-६० परमाणु संयंत्रों की क्रिया से बनने वाला एक उपफल होता है। ये कई कामों में उपयोग होता है, जिनमें कैंसर के उपचार से लेकर औद्योगिक रेडियोग्राफी तक आते है। औद्योगिक रेडियोग्राफी में यह किसी भी इमारत के ढांचे में कमी का पता लगाता है। इसके अलावा चिकित्सा संबंधी उपकरणों की स्वच्छता, चिकित्सकीय रेडियोथेरेपी, प्रयोगशाला प्रयोग के रेडियोधर्मी स्रोत, स्मोक डिटेक्टर, रेडियोएक्टिव ट्रेसर्स, फूड और ब्लड इरेडिएशन जैसे कार्यो में भी प्रयोग किया जाता है। हालांकि प्रयोग में यह पदार्थ बहुआयामी होता हैं, किन्तु इसको नष्ट करने में कई तरह की समस्याएं आती हैं। भारत की ही तरह संसार भर में कई स्थानों पर इसे कचरे के रूप में बेचे जाने के बाद कई दुर्घटनाएं सामने आयी हैं, जिस कारण इसके संपर्क में आने वाले लोगों का स्वास्थ्य संबंधी कई घातक बीमारियों से साम्ना हुआ है। धातु के डिब्बों में बंद किए जाने के कारण यह अन्य कचरे के साथ मिलकर पुनर्चक्रण संयंत्रों में कई बार गलती से पहुंच जाता है। यदि इसे किसी संयंत्र में बिना पहचाने पिघला दिया जाए तो यह समूचे धातु को विषाक्त कर सकता है। कोबाल्ट-६० जीवित प्राणियों में काफी नुकसान पहुंचाता है। अप्रैल २०१० में दिल्ली में हुई एक दुर्घटना में भी कोबाल्ट-६० धात्विक कचरे में मिला है। इसकी चपेट में आए लोगों को स्वास्थ्य संबंधी गंभीर हानि हुई हैं। मानव शरीर में पहुंचने पर यह यकृत, गुर्दो और हड्डियों को हानि पहुंचाता है। इससे निकलने वाले गामा विकिरण के संपर्क में अधिक देर रहने के कारण कैंसर की आशंका भी बढ़ जाती है।
बोलैंड बैंक पार्क
बोलैंड बैंक पार्क पार्ल, दक्षिण अफ्रीका में एक बहुउद्देश्यीय स्टेडियम है।
निकल-६०
निकल-६०, निकल धातु का एक स्थिर समस्थानिक होता है।
ओंग
ओंग, भारत की एक प्रमुख जनजाति हैं।
आलोक
आलोक नाम है। इसके उपयोग:
मलयालम विकिपीडिया
मलयालम विकिपीडिया विकिपीडिया का मलयालम भाषा का एक मुक्त संस्करण है जिस पर कोई भी सम्पादन कर सकता है और यह २१ दिसम्बर, २००२ को आरम्भ किया गया था। अन्य बहुत-सी भारतीय भाषाओं के विकिपीडियाओं कि तुलना में यह विकिपीडिया पृष्ठ गहराई, प्रति पृष्ठ सम्पादन, पंजीकृत सदस्य और सक्रिय प्रयोक्ताओं के मामले में बहुत आगे है (अस्पष्ट)। १७ जनवरी, २०१२ तक इस विकिपीडिया पर लेखों की कुल संख्या २२,१८३+ और पंजीकृत सदस्यों की संख्या ३२,००२+ है।
लिपि और इनपुट पद्धति
यद्यपि पुरानी और नई मलयालम लिपि के लिए अन्य मलयालम भाषी यूनिकोड फोण्ट उपलब्ध हैं, लेकिन अधिसंख्य उपयोगकर्ता अंजलिपुरानीलिपि चुनते हैं, जो मलयालम लेखन की प्रचीन/पारम्परिक शैली का पालन करती है। प्रारम्भिक सम्पादकों द्वारा विशेष मलयालम यूनिकोड आगत अस्र आधारित वारामोज़ी कुंजीपटल को अपनाया गया, जो ध्वन्यात्मक अनुवाद उपकरण है। अन्तर्लिखित कुंजीपटल को भी बहुत से उपयोगकर्ताओं द्वारा वरीयता दी गई है, हालाँकि अब परियोजना में अन्तनिर्हित आगत उपकरण समाहित है।
प्रशामक उपचार
प्रशामक उपचार या उपशमन (अंग्रेज़ी- Palliative care, लैटिन palliare अर्थात् ढंकना से व्युत्पत्तित) एक अंतःविषय चिकित्सा देखभाल दृष्टिकोण है जिसका उद्देश्य जीवन की गुणवत्ता को अनुकूलित करना और गंभीर, जटिल और अक्सर अन्त्य बीमारियों वाले लोगों में पीड़ा को कम करना है। प्रकाशित साहित्य के भीतर, प्रशामक देखभाल की कई परिभाषाएँ मौजूद हैं।
सेंट जॉर्ज पार्क
सेंट जॉर्ज पार्क सेंट जॉर्ज पार्क पोर्ट एलिजाबेथ, दक्षिण अफ्रीका में एक बहु का प्रयोग पार्क है। पार्क पोर्ट एलिजाबेथ में सबसे पुराना पार्क है और सबसे अधिक सेंट जार्ज पार्क क्रिकेट पार्क के भीतर स्थित आधार के साथ जुड़े।
बुरडक
बुरडक एक उपनाम है जो भारत में मुख्य रूप से जाट समुदाय में पाया जाता है। बिशनोई तथा चौहान राजपूतों में भी बुरडक पाये जाते हैं। भारत के अलावा बुरडक अनेक देशों में मिलते हैं। भड़वों के अभिलेखों के अनुसार ये अग्निवंशी चौहान क्षत्रियों में सम्मिलित हैं।
Jater
निषेध
निषेध शब्द का शाब्दिक अर्थ अवज्ञा के समरूप होता है। अर्थात यदि किसी स्थान पर पर निषेध लिखा हो तो उस स्थान पर जाने की मनाही होती है। इसी प्रकार यदि किसी कार्य को न करने के लिए कहा जाता है तो वहाँ पर निषेध का चिह्न लगा दिया जाता है। कुछ खतरे वाले स्थानों अथवा सुरक्षा क्षेत्रों में सामान्यतः ऐसाअ चिह्न प्राप्त होता है।
== उदाहरण 1). वधू हत्या 2). भ्रूण हत्या 3). दैहिक स्वतंत्रता का हनन 4). अंतरजातीय विवाह आदि।
अरबुदा पर्वत
अरबुदा पर्वत महाकाव्य महाभारत में वर्णित एक पर्वत श्रृंखला है। यह पर्वत दक्षिणी राजस्थान, भारत की पहचान है। इस पर्वत पर अर्जुन ने बारह तक तीर्थयात्रा की थी।
अरुणाचल पश्चिम लोक सभा निर्वाचन क्षेत्र
अरुणाचल पश्चिम लोक सभा निर्वाचन क्षेत्र भारत के अरुणाचल प्रदेश राज्य का एक लोक सभा निर्वाचन क्षेत्र है।
विधानसभा क्षेत्र
अरुणाचल पश्चिम लोक सभा निर्वाचन क्षेत्र में 33 विधानसभा खंड,शामिल हैं। लुमला, तवांग, मुकुटो, दारांग, कलक्टांग, थ्रीज़िनो-बरगाँव, बोमडिला, बामेंग, च्यांगताजो, सेप्पा ईस्ट, सेप्पा पश्चिम,  पक्के-कसांग, ईटानगर, डोईमुख, सागले, यचुली, जीरो-हापोली, पॉलिन, न्यापिन, ताली, कोलोरियांग,  नाचो, तेलिहा, द्रोपिजो,  राग,  डम्पोरिजो, लिरोमोबा, लिकाबाली, बसर, पश्चिम आंलोंग, पूर्व आंलोंग, रुमगोंग और मेचुका।
कृष्णस्वामी वेंकटरमण
कृष्णस्वामी वेंकटरमण  को उद्योग एवं व्यापार के क्षेत्र में सन १९६१ में पद्म भूषण से सम्मानित किया गया था। ये महाराष्ट्र से हैं।